6.flokkur til fótbóltskapping í Vági

Vit høvdu ein sera góðan túr í fjør, tí hava vit gjørt av, at mikudagin 23.oktober fara vit aftur til Vágs. Hetta er partur av átakinum ”Skúlafótbóltur”, sum er ein kapping fyri allar næmingar í Fólkaskúlanum. Afturat fórbóltinum sleppa vit at brúka klatriveggin í Marghøllini og svimjihylin í Pálshøll. Tað er í fínasta lagi, um onkur vil sleppa frá at sparka; vit hava tosað um tað í skúlanum. Um tit vilja vita meira, kunnu tit hyggja á <http://skulafotboltur.fo/>

Vit sigla av Havnini kl. 8.45 og av Tvøroyri kl.18.30

Skúlin rindar ferðina og luttøkan er ókeypis. Tit skulu hava ein góðan matpakka við og lummapengar , so tit kunnu keypa okkurt umborð. Tit fáa vatn og frukt, tá tit eru liðug at spæla.

Tit skulu hava ítróttarklæði og svimjiklæði við. Eisini er neyðugt at vera væl ílatin, tí tað kann vera kalt í Marghøllini. Um onkur eigur eitt eyka sett av beinskinnarum, høvdu vit verið takksom, um tit kunnu taka teir við. Hetta var sera góð hjálp í fjør 😊

**Lærararnir vilja, at næmingarnir IKKI hava telefon við**. Hetta er ein dagur, har vit eru saman; tí eru tit vælkomin at taka kortspøl, yatsy o.t. Um onkur hevur brúk fyri at ringja, kunnu tey altíð læna eina telefon frá okkum, og foreldur eru sjálvandi vælkomin at ringja til okkara,um tey vilja okkurt.

Møtið á Farstøðini kl. 8.20 mikumorgunin. Vit eru aftur á Havnini uml kl 21.00. Minnist til góða lagið 😊

Vit gleða okkum

Marni tlf 259293, Sanna tlf 263772 og Elin tlf 284328